รัฐบาลไทย-ข่าวทำเนียบรัฐบาล-ศธ.รับฟังภาคเอกชน-สภาอุตสาหกรรม-สภาหอการค้าไทย ในการผลิตบัณฑิตพันธุ์ใหม่และกำลังคนที่มีสมรรถนะ รองรับอุตสาหกรรมอนาคต (New S-Curve)
วันศุกร์ที่ 16 กุมภาพันธ์ 2561
ศธ.รับฟังภาคเอกชน-สภาอุตสาหกรรม-สภาหอการค้าไทย ในการผลิตบัณฑิตพันธุ์ใหม่และกําลังคนที่มีสมรรถนะ รองรับอุตสาหกรรมอนาคต (New S-Curve)
นพ.อุดม คชินทร รัฐมนตรีช่วยว่าการกระทรวงศึกษาธิการ เป็นประธานการประชุมหารือกับตัวแทนผู้ประกอบการภาคเอกชน ประธานสภาอุตสาหกรรม สภาหอการค้าไทย และหน่วยงานที่เกี่ยวข้องด้านอุดมศึกษาและอาชีวศึกษา
กระทรวงศึกษาธิการ เปิดเวทีรับฟังแนวคิดภาคเอกชน-สภาอุตสาหกรรม-สภาหอการค้าไทยเพื่อเริ่มต้นโครงการสร้างบัณฑิตพันธุ์ใหม่และกําลังคนที่มีสมรรถนะ รองรับอุตสาหกรรมอนาคต (New S-Curve) ก่อนที่จะให้มหาวิทยาลัยไปออกแบบหลักสูตรแบบบูรณาการ โดยความร่วมมือระหว่างมหาวิทยาลัยและภาคเอกชนเพื่อให้หลักสูตรใหม่ที่รองรับNew S-Curveเริ่มใช้ได้ในช่วงเปิดเทอมเดือนสิงหาคมนี้
เมื่อวันพฤหัสบดีที่15กุมภาพันธ์2561ณ ห้องประชุม ศ.วิจิตร ศรีสอ้าน ชั้น5สํานักงานคณะกรรมการการอุดมศึกษา,ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ เป็นประธานการประชุมหารือกับตัวแทนผู้ประกอบการภาคเอกชน ประธานสภาอุตสาหกรรม สภาหอการค้าไทย และหน่วยงานที่เกี่ยวข้องด้านอุดมศึกษาและอาชีวศึกษา เพื่อพิจารณารูปแบบการดําเนินงานตามโครงการสร้างบัณฑิตพันธุ์ใหม่และกําลังคนที่มีสมรรถนะเพื่อตอบโจทย์ภาคการผลิต ตามนโยบายการปฏิรูปอุดมศึกษาไทย
นพ.อุดม คชินทรกล่าวว่า จากการที่ นพ.ธีระเกียรติ เจริญเศรษฐศิลป์ รมว.ศึกษาธิการ ได้มอบนโยบายการผลิตและพัฒนากําลังคนและสร้างความสามารถในการแข่งขันรองรับอุตสาหกรรมอนาคต (New S-Curve)ซึ่งในการขับเคลื่อนเห็นว่าจําเป็นต้องปรับรูปแบบการจัดการเรียนการสอน ปรับเป้าหมายการรับผู้เรียนใหม่ ทั้งนักเรียนนักศึกษา คนทํางาน ด้วยหลักสูตรหลากหลายทั้งหลักสูตรระยะสั้นและระยะยาว โดยที่สถาบันอุดมศึกษาแต่ละแห่งต้องสร้างจุดเด่นจุดขายในการผลิตบัณฑิตพันธุ์ใหม่ เน้นทางด้านวิทยาศาสตร์และเทคโนโลยีให้มากขึ้น
การประชุมหารือในวันนี้ จึงเป็นการรับฟังแนวคิดของตัวแทนสถานประกอบการ สถาบันอุดมศึกษา เพื่อสร้างบัณฑิตพันธุ์ใหม่และกําลังคนที่มีสมรรถนะและศักยภาพสูงสําหรับการทํางานในอุตสาหกรรมใหม่(New S-Curve)ที่จะเป็นกลไกสําคัญในการขับเคลื่อนประเทศไปสู่THAILAND 4.0และเป็นการสร้างฐานการพัฒนาการศึกษาระดับอุดมศึกษา โดยปรับเปลี่ยนรูปแบบการผลิตบัณฑิต ที่เกิดจากความร่วมมือกับภาคการผลิต สถานประกอบการ หรือภาคอุตสาหกรรมให้เกิดขึ้นได้อย่างแท้จริง
โดยสํานักงานคณะกรรมการการอุดมศึกษา (สกอ.) จะพิจารณารูปแบบที่เหมาะสม เพื่อให้สถาบันอุดมศึกษาร่วมมือกันและความร่วมมือกับภาคประกอบการในการเปิดหลักสูตรใหม่ที่รองรับNew S-Curveได้ทันภายในช่วงเปิดภาคเรียนเดือนสิงหาคม2561ตามนโยบายรัฐบาล พล.อ.ประยุทธ์ จันทร์โอชา นายกรัฐมนตรี โดยคาดว่าจะส่งผลให้มีจํานวนบัณฑิตพันธุ์ใหม่เกิดขึ้นปีละ2ล้านคน และกําลังคนทุกช่วงอายุของประเทศกว่า20ล้านคน หรือเท่ากับครึ่งหนึ่งของกําลังคนที่ทํางานอยู่แล้ว ได้มีทักษะ สมรรถนะ ศักยภาพสูง สามารถทํางานได้หลากหลาย เป็นการตอบโจทย์ภาคอุตสาหกรรมและสถานประกอบการ ตามนโยบายการปฏิรูปอุดมศึกษาไทยสู่New S-Curveเป็นการเร่งด่วนได้
"ต้องการให้หลักสูตรใหม่ที่รองรับNew S-Curveเริ่มใช้ได้ในเทอมแรกของปีการศึกษา2561โดยจะเริ่มต้นในมหาวิทยาลัยที่มีความพร้อมก่อน และวันจันทร์นี้ (19ก.พ.) เวลา13.30น. จะนัดมหาวิทยาลัยมาชี้แจงรายละเอียดก่อน แล้วจึงให้แต่ละแห่งไปออกแบบหลักสูตรแบบบูรณาการ โดยร่วมมือกันระหว่างมหาวิทยาลัยด้วยกัน และร่วมมือกับภาคเอกชนด้วย เพราะเชื่อว่าไม่มีมหาวิทยาลัยเดียวในเวลานี้ที่ดูแลเองได้ โดยมหาวิทยาลัยที่ปรับกระบวนการเรียนการสอนให้ตอบโจทย์ผลิตบัณฑิตพันธุ์ใหม่ได้จริง ๆ ก็จะรวบรวมเป็นBundleเพื่อเสนอของบประมาณไปยัง ครม.ต่อไป แม้Timelineที่จะทําให้เกิดขึ้นได้ในช่วงเวลาอันจํากัด แต่หากได้เริ่มต้นก็จะเป็นอนาคตของประเทศ หากเราช่วยกันจริงๆ อีกทั้งเราจําเป็นต้องลงทุนการศึกษาให้มากกว่านี้ เช่นเดียวกับประเทศมาเลเซียและสิงคโปร์ที่ได้ทุ่มงบฯ ลงไปกับการอาชีวศึกษาและอุดมศึกษา ทําให้GDPของประเทศสูงขึ้นตามไปด้วย"นพ.อุดม กล่าว
ตัวแทนหัวเหว่ย"หลักสูตรใหม่ในการผลิต อยากให้ภาครัฐบอกตัวบ่งชี้ (Indicator)ของบัณฑิตแต่ละรายที่ผลิตออกมาว่ามีความพร้อมใช้ได้มากน้อยเพียงใด เพื่อภาคเอกชนจะได้ประโยชน์ในการสรรหารับเข้าทํางาน ไม่ต้องเสียเวลาไปพัฒนาเพิ่มเติมกว่าจะทํางานได้เป็นปีๆ เหมือนที่ผ่านมา ซึ่งหากภาครัฐทําได้จริง ภาคเอกชนพร้อมจะร่วมมือ"
ตัวแทนบริษัทด้านIT Solution"ประเทศไทยขาดแคลนResourceด้านนี้มาร่วม10ปี โดยเฉพาะด้านSoftware Developmentรวมทั้งอุตสาหกรรมใหม่ที่จะเกิดขึ้น เช่น อุตสาหกรรมยานยนต์ใหม่ ซึ่งหัวใจของของรถไฟฟ้าอยู่ที่แบตเตอรี่ หรือStorageไม่ใช่ยานยนต์ไฟฟ้า ดังนั้น ประเทศไทยต้องเตรียมตัวผลิตบัณฑิตพันธุ์ใหม่ในด้านนี้ และคํานึงถึงOpen Technologyด้วย"
นายวีรสิทธิ์ สิทธิไตรย์ ที่ปรึกษารัฐมนตรีช่วยว่าการกระทรวงศึกษาธิการ"ต้องการให้การทํางานนี้เกิดความยั่งยืน เพราะเป็นความจําเป็นของประเทศ ไม่ว่าจะเปลี่ยนรัฐบาลใหม่ และไม่ใช่เป็นโครงการที่ภาครัฐจะขอความร่วมมือจากภาคเอกชน เพราะรัฐไม่ได้คิดคนเดียว แต่เป็นเรื่องที่ภาคเอกชนต้องช่วยกันคิด เห็นพ้องต้องกัน เป็นPartnerกันในการผลิตกําลังคนหากโครงการนี้ล้มเหลว ประเทศไทยจะไม่มีอนาคตเลย เพราะการคิดครั้งนี้ถือว่าทํานอกกรอบมากที่สุดแล้ว ดังนั้น เมื่อมหาวิทยาลัยใดเสนอรูปแบบอะไรก็ตามมาแล้ว สกอ.จะมีทีมกลั่นกรองรูปแบบที่เหมาะสม เพื่อรวบรวมนําเสนอ ครม.ให้ความเห็นชอบ และขับเคลื่อนโดยเร่งด่วนต่อไป"
บัลลังก์ โรหิตเสถียร:สรุป
ปชส.สกอ.:ถ่ายภาพ